La Editura Institutului Biblic și de Misiune Ortodoxă, a apărut "Slujba Aducerii moaștelor Sfântului Cuvios Dimitrie cel Nou la București".
Slujba este alcătuită de Arhim. Clement Haralam, Mare Eclesiarh al Catedralei Patriarhale. Textul a fost aprobat de Sfântul Sinod al Bisericii Ortodoxe Române în iulie 2023.
Noua sărbătoare închinată Sfântului Dimitrie se va ține anul acesta pentru prima dată, în 13 iulie, marcând împlinirea a 250 de ani de la aducerea cinstitelor moaște în capitala țării noastre.
În contextul acestei aniversări, un amplu pelerinaj istoric cu moaștele Sfântului Dimitrie se derulează în toată Arhiepiscopia Bucureștilor.
Lucrarea poate fi achiziționată prin intermediul site-ului Tipografiei Cărților Bisericești, cartibisericesti.ro, de pe colportaj.ro și prin comandă la [email protected], [email protected] sau la numărul de telefon 021.335.21.29.